Suvestinė redakcija nuo 2019-01-29

Įsakymas paskelbtas: TAR 2018-12-19, i. k. 2018-20872

LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2009 M. RUGPJŪČIO 3 D. ĮSAKYMO NR. A1-471 „DĖL UŽIMTUMO FONDO LĖŠŲ SĄMATOS SUDARYMO IR NAUDOJIMO TAISYKLIŲ PATVIRTINIMO“ PRIPAŽINIMO NETEKUSIU GALIOS

2018 m. gruodžio 19 d. Nr. A1-737

Vilnius

1. P r i p a ž į s t u netekusiu galios Lietuvos Respublikos socialinės apsaugos ir darbo ministro 2009 m. rugpjūčio 3 d. įsakymą Nr. A1-471 „Dėl Užimtumo fondo lėšų sąmatos sudarymo ir naudojimo taisyklių patvirtinimo“ su visais pakeitimais ir papildymais.

2. Šis įsakymas įsigalioja 2019 m. sausio 1 d.

3. Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) iki įsakymo pakeitimo grąžinus į Socialinės apsaugos ir darbo ministerijos (toliau – ministerija) Užimtumo fondo lėšų sąskaitą iš Valstybinio socialinio draudimo fondo valdybos prie Socialinės apsaugo ir darbo ministerijos (toliau – valdyba) 2018 metais gautas ir aktyvioms darbo rinkos politikos priemonėms įgyvendinti nepanaudotas nedarbo socialinio draudimo lėšas ministerija grąžina valdybai.

Papildyta punktu:

Nr. A1-44, 2019-01-23, paskelbta TAR 2019-01-28, i. k. 2019-01218

4. Ministerija Užimtumo fondo lėšų sąskaitoje sukauptas nepanaudotas kitas užimtumo fondo lėšas ar pajamas grąžina Užimtumo tarnybai, kuri ministerijos grąžintas ir papildomai išieškotas kitas sumas ar pajamas priskiria kitoms biudžetinių įstaigų lėšoms ir naudoja pagal atskirą įstaigos vadovo patvirtintą išlaidų sąmatą aktyvioms darbo rinkos politikos priemonėms įgyvendinti ar įstaigos funkcijoms atlikti.

Papildyta punktu:

Nr. A1-44, 2019-01-23, paskelbta TAR 2019-01-28, i. k. 2019-01218

5. Užimtumo tarnyba pagal 20-ojo viešojo sektoriaus apskaitos ir finansinės atskaitomybės standarto „Finansavimo sumos“ nuostatas pateikia ministerijai, o ministerija – valdybai Pažymas dėl finansavimo sumų už 2018 metus, į jas įtraukiant visas grąžintinas ir kitas finansavimo sumas atsižvelgiant į šio įsakymo 3 ir 4 punktų nuostatas.

Papildyta punktu:

Nr. A1-44, 2019-01-23, paskelbta TAR 2019-01-28, i. k. 2019-01218

Socialinės apsaugos ir darbo ministras	Linas Kukuraitis

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-44, 2019-01-23, paskelbta TAR 2019-01-28, i. k. 2019-01218

Dėl Lietuvos Respublikos socialinės apsaugos ir darbo ministro 2018 m. gruodžio 19 d. įsakymo Nr. A1-737 „Dėl Lietuvos Respublikos socialinės apsaugos ir darbo ministro 2009 m. rugpjūčio 3 d. įsakymo Nr. A1-471 „Dėl Užimtumo fondo lėšų sąmatos sudarymo ir naudojimo taisyklių patvirtinimo“ pripažinimo netekusiu galios“ pakeitimo